Legebiltzarreko Erregelamenduaren 114. artikuluan ezarritakoa betez, agintzen da Nafarroako Parlamentuko Aldizkari Ofizialean argitara dadin “Kontratu Publikoei buruzko Foru Lege proiektua aztertu eta eztabaidatzeko ponentzia parlamentarioa eratzeko erabakia”, Nafarroako Parlamentuko Ogasuneko eta Finantza Politikako Batzordeak 2018ko otsailaren 28an onetsia. Hona erabakiaren testua:

“**1.** Kontratu Publikoei buruzko Foru Lege proiektua aztertu eta eztabaidatzeko ponentzia parlamentario bat eratzea onestea.

**2.** Epe bat ematea, 2018ko martxoaren 1eko 12:00ak bitartekoa, talde parlamentario eta foru parlamentarien elkarte bakoitzak aipatu ponentziarako ordezkaria izenda dezan Legebiltzarreko Mahaiari zuzendutako idazki baten bidez. Idazki horren bidez orobat izendatuko da kasuan kasuko talde edo elkarteko parlamentari bat, beharrezkoa denean ordezkari haren ordez arituko dena.

**3.** Behin ordezkariak izendatuta, Mahaiak erabakiko du ponentzia zein egunetan eratu eta lanean hasiko den.

**4.** Ponentziaren txostena eratu eta hilabeteko epean prestatu beharko da.

**5.** Erabaki hau Legebiltzarreko Mahaiari igortzea”.

Iruñean, 2018ko otsailaren 28an

Lehendakaria: Ainhoa Aznárez Igarza